**2 տարի ժամկետով ՕՄԿԳ և ԼՇՀ ցանցերի ՆՀ և ՇՄ աշխատանքների իրականացման համար կապալառուների ընտրության ARM-T 024/15 Բաց Տենդեր**

Հաճախ տրվող հարցերի պատասխաններ

1. Հարց- Եթե ընկերությունը էլ. Աճուրդի արդյունքում պետք է կատարի համապատասխան հողային կամ այլ տիպի աշխատանքներ որոնց համար անհրաժեշտ է ստանալ թույլատրություն և համապատասխան պետական մարմինը չի թույլատրում` մերժում է, այդ ժամանակ ինչպես պետք է լինի պատվերի փակման և փոխադարձ պարտավորությունների ավարտման հարցը:

Պատասխան` համաձայն մրցույթի պայմանների ու ներկայացված պայմանագրի նախագծի համապատասխան թույլտվությունները ստանում է Կապալառուն: Տվյալ դեպքում եթե համապատասխան իրավասու մարմինը մերժում է որևէ թույլտվության տրամադրումը, ապա հարցը ենթակա է ուսումնասիրման կոնկրետ դեպքի հետ կապված (օրինակ` ինչ հիմքերի հիման վրա է իրավասու մարմինը մերժել թույլտվության տրամադրումը, բողոքարկման ինչ հիմքեր կան, տեղյակ էր արդյոք Կապալառուն մերժման հիմք ծառայած հանգամանքների մասին թե ոչ, և այլն), որից հետո կարելի կլինի անդրադառնալ պատվերի հետագա կատարման խնդրին.

2. Հարց - Եթե Ձեր կողմից տրամադրված նախագծային համապատասխան փաստաթղթերում կան անճշտություններ և պետք է կատարվի ծավալի և գումարի փոփոխություն, ապա ինչ ընթացակարգ պետք է սահմանվի:

Պատասխան` եթե առկա կլինեն անճշտություններ, ապա Կողմերի միջև կստորագրվի համապատասխան Լրացուցիչ համաձայնագիր` տվյալ Պատվերին:

3. Հարց - Կապալի պայմանագրի տիպային օրինակի 7.1 կետում ինչու է սահմանվել Կապալառուի համար ավելի մեծ տույժեր և տուգանքներ, քան 7.2-կետով Պատվիրատուի համար: Արդյոք դրանով չի խախտվում կողմերի միջև պայմանագրային պարտավորությունների նկատմամբ պատասխանատվության գաղափարը:

Պատասխան` Գտնում ենք, որ ոչ: "ԱրմենՏել" ՓԲԸ-ն առաջարկում է պայմանագրի տիպային օրինակի 7.1 կետում սահմանված տույժերը: Տեղեկացնում ենք, նաև, որ նշված տույժերը համարվում են "ԱրմենՏել" ՓԲԸ Կորպորատիվ պահանջ:

4. Հարց- Կապալի պայմանագրի 7.4-կետով, երբ դուք նախատեսում էք, որ <Տուժանքի կիրառումը իրավունք է, այլ ոչ պարտավորություն> արդյոք կոռուպցիոն ռիսկ չի պարունակի հետագայում, քանի որ մասնակիցների համար չի սահմանվում մեկ ընդհանուր մոտեցում:

Պատասխան` Գտնում ենք, որ Ոչ, պայմանագրի 7.4 կետում նաև հստակ նշված է` "Բոլոր դեպքերում` Կողմին տրվում է իրավունք ու հնարավորություն` վերացնելու խախտումը` սույն պայմանագրով սահմանված ժամկետներում":

5. Հարց- Պայմանագրի 8.2 կետով սահմանել էք, որ օգտագործվող նյութերի և այլնի համար պետք է կողմը ունենա համապատասխան սերտիֆիկատներ, վկայականներ և այլն: Խնդրում եմ պարզաբանել իսկ եթե տվյալ նյութի կամ սարքավորման համար օրենքով նախատեցված չի ունենալ համապատասխան սերտիֆիկատ և այլն, ապա այդ դեպքում ինչպես պետք է լինի:

Պատասխան` Եթե կոնկրետ Պատվերի կատարման համար օգտագործվող նյութի և/կամ սարքավորումների նկատմամբ ՀՀ Օրենսդրությամբ չի պահանջվում համապատասխան սերտֆիկատ, ապա բնականաբար Կողմը չի ներկայացնում սերտիֆիկատ: Հարկ ենք համարում նշել նաև, որ պայմանագրի տիպային օրինակի 8.2 կետով Կողմերը երաշխավորում են օգտագործվող նյութերի, սարքավորումների, կոնստրուկցիաների ծագումը, որակն ու պիտանելիությունը, որոնք հավաստվում են համապատասխան փաստաթղթերով:

6. Հարց- Կապալի պայմանագրի 10.2կետով նախատեսվում է, որ վեճերը, տարաձայնությունները կամ պահանջները լուծվում են Ռուսաստանի Դաշնության Առևտրա-Արդյունաբերական պալատին առընթեր միջազգային առևտրային դատարանում, այն դեպքում, որ Կապալի պայմանագրի երկու կողմերն էլ հանդիսանում են ՀՀ ռեզիդենտ ընկերություններ և պայմանագրի գործողության վայրը հանդիսանում է ՀՀ տարածք, իսկ ՀՀ օրենսդրությունը նախատեսում է համպատասխան դեպքերի լուծման մեխանիզմներ ՀՀ-ում: Տեղափոխելով ՌԴ սահմանափակվում է կապալառուի գործառույթները և համանման դեպքերում կտրուկ ավելացվում է կապալառուի ծախսերը:

Պատասխան`"ԱրմենՏել" ՓԲԸ առաջարկում է վեճի լուծումը վերապահել Ռուսաստանյան Դաշնության Առևտրա-Արդյունաբերական պալատին առընթեր միջազգային առևտրային արբիտրաժային դատարանին: Այն հանգմանքը, որ երկու Կողմերն էլ համարվում են ՀՀ ռեզիդենտ ընկերություններ ու աշխատանքները կատարվելու են ՀՀ տարածքում, որևէ կերպ չի սահմանափակում Կողմերի իրավունքը վեճերի լուծումը վերապահել նշված արբիտրաժային հաստատությանը:

7. Հարց- Կապալի պայմանագրի 11.2 կետով նախատեսում էք, որ Պատվիրատուն իրավունք ունի Կապալառուի կողմից առանց որևէ կետ խախտելու դեպքում անգամ 30օր առաջ ծանուցել և լուծել պայմանագիրը, արդյոք կոռուպցիոն ռիսկ չի պարունակի հետագայում և կապալառուի համար ստեղծի ոչ հավասար պայմանագրային հարաբերություն:

Պատասխան- Պայմանագրի տիպային օրինակի 11.2 կետում սահմանվում է Պատվիրատուի իրավունքը միակողմանի արտադատական կարգով լուծել Պայմանագիրը: Ընդ որում` նշված կետում սահմանվում է նաև, որ Պայմանագրի լուծումը չի ազատում Կողմերին լուծման պահի դրությամբ միմյանց հանդեպ ունեցած պարտավորությունների կատարումից:

8. Հարց- Կապալի պայմանագրին կից հավելված 5-ի 4-րդ և 9-րդ կետերով միջամտություն է տեղի ունենում ընկերության հաշվապահական գրառումների և ծախսերի հաշվարկի մեջ, ինչը հակասում է ՀՀ գործող օրենսդրությանը: Քանի որ յուրաքանչյուր ընկերություն ինքն է որոշում իր ծախսերի և պարտավորությունների հաշվապահական գրառումները ինչպես կատարել և միայն, ընկերության մասնակիցների լիազորված համապատասխան մասնագետը կամ համապատասխան պետական մարմինների ներկայացուցիչը իրավունք ունի ուսումնասիրել ծախսային և այլ հոդվածներ: Ավելացնեմ նաև, որ ընկերությունը կարող է համագործակցել միաժամանակ մի քանի ընկերությունների հետ և իր հաշապահական հաշվառման տվյալները աուդիտ իրականացնելուց Ձեր համար հասանելի է դառնում այլ ընկերությունների հետ ընկերության կոմերցիոն հարաբերությունները, ինչը ՀՀ գործող օրենսդրության կոպիտ խախտում է:

Պատասխան` Գտնում ենք, որ Հավելված 5- ի "Հակակոռուպցիոն պայման" 4-րդ և 9-րդ կետերը չեն հակասում ՀՀ օրենսդրությանը: Տեղեկացնում ենք նաև, որ Հավելված 5-ը "Հակակոռուպցիոն պայման" համարվում է "ԱրմենՏել" ՓԲԸ կորպորատիվ պահանջ:

9. Հարց- Կապալի պայմանագրին կից հավելված 5-ի 5-րդ կետով պահանջում եք անվտանգության կոմպլայենսի ծրագրի ներդրում: Խնդրում եմ պարզաբանել նախ, որն է այդ ծրագիրը, ինչպես պետք է ներդրվի և,որ ընկերությանը ստիպում էք կատարել հավելյալ ծախսեր, որի կատարումը պարտադիր չէ:

Պատասխան- "ԱրմենՏել" ՓԲԸ հետ համագործակցող ընկերությունները պետք է ունենան կոռուպցիայի, փողերի լվացման դեմ ուղղված իրենց իսկ կոմպլայենս ծրագրերը, ներքին վերահսկողության արդյունավետ համակարգերը, որոնք կբացառեն և/կամ կկանխարգելեն կոռուպցիայի ու փողերի լվացման դեպքերը: Կարծում ենք, որ դա առաջին հերթին բխում է նաև այդ ընկերությունների շահերից:

Տեղեկացնում ենք նաև, որ Հավելված 5-ը "Հակակոռուպցիոն պայման" համարվում է "ԱրմենՏել" ՓԲԸ կորպորատիվ պահանջ: